A población en o sieglo XXI ye menos numerosa que en o pasato, y a mayoría han ito emigrando enta a la costa (Sidón, Yūniya, Beirut y Trípoli), y en menor mesura a las poblacions d'o interior como Zahla y Baalbek. A economía d'a zona se basa en o pastoreyo, a sericicultura, o cautivo d'a vinya y l'olivera, tamién as hortalicias y árbols fruitals en faxas de mida chica. Tamién ha preso importancia o torismo, principalment d'ivierno, destacando a existencia de tres estacions de esquí ubiertas.